Saya mau tau Pengawalan biologi dari Spesies ceroboh. Jelaskan dalam bahasa melayu

Kawalan biologi membabitkan pembebasan spesies khas untuk menghad penyebaran spesies ceroboh. Dengan penyelidikan betul, kaedah pengawalan ini selamat pada persekitaran dan berjaya. Bagaimanapun ia tidak berkesan sekiranya spesies yang dibebaskan tidak terselamat atau kesannya pada spesies ceroboh tidak sebesar yang dijangkakan. Juga, spesies yang dipilih tidak sentiasa merupakan organisma tempatan, meningkatkan kemungkinan lebih banyak spesies ceroboh. Serangga pemangsa, dikenali sebagai pemakan rumpai, boleh dibebaskan bagi mengawal tumbuhan ceroboh. Sama juga, tumbuhan boleh dijangkiti dengan organisma penyebab penyakit, seperti fungi, bakteria, dan virus, membunuh atau merentat keluaran pembiakannya. Haiwan ceroboh boleh dikawal dengan membebaskan pemangsa atau organisma parasit (terutama bagi kes serangga ceroboh) atau dengan penyebaran penyakit dengan cara yang sama bagi tumbuhan. Tambahan lagi, serangga atau ikan jantan spesies ceroboh yang dimandulkan boleh dibebaskan agar selepas mengawan, haiwan betina akan bertelur telur "mati" atau telur yang menjadi dewasa mandul. Terdapat kejadian di masa lalu apabila kawalan biologi diperkenal khusus pada sesuatu kawasan bagi mengawal spesies asing telah mempunyai kesan negetif kepada ekosistem. Contoh yang baik adalah apabila mongoose digunakan sebagai pemangsa biologi di Hawai bagi mengawal populasi tikus yang dibawa masuk; malangnya mongoose turut memburu spesies haiwan tempatan dan telornya.